CELEX: 32010L0079
Language: sk
Date: 2010-11-19 00:00:00
Title: Smernica Komisie 2010/79/EÚ z  19. novembra 2010 o prispôsobení prílohy III k smernici Európskeho parlamentu a Rady 2004/42/ES o obmedzení emisií prchavých organických zlúčenín technickému pokroku

20.11.2010   
            
            
               SK
            
            
               Úradný vestník Európskej únie
            
            
               L 304/18
            
         SMERNICA KOMISIE 2010/79/EÚ
   z 19. novembra 2010
   o prispôsobení prílohy III k smernici Európskeho parlamentu a Rady 2004/42/ES o obmedzení emisií prchavých organických zlúčenín technickému pokroku
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2004/42/ES z 21. apríla 2004 o obmedzení emisií prchavých organických zlúčenín unikajúcich pri používaní organických rozpúšťadiel v určitých farbách a lakoch a vo výrobkoch na povrchovú úpravu vozidiel a o zmene a doplnení smernice 1999/13/ES (1), a najmä na jej článok 11,
   keďže:
   
               (1)
            
            
               Pokiaľ ide o výrobky uvedené v prílohe I k smernici, mali by sa využiť analytické metódy ustanovené v prílohe III k smernici 2004/42/ES na určenie súladu s obmedzeniami maximálneho povoleného obsahu prchavých organických zlúčenín (volatile organic compounds, ďalej len „VOC“) ustanovených v prílohe II k smernici. Tieto metódy by sa mali prispôsobiť technickému pokroku.
            
         
               (2)
            
            
               Metódu ISO 11890-2 prehodnotila v roku 2006 Medzinárodná organizácia pre normalizáciu a nová verzia by sa mala zaradiť do prílohy III k smernici 2004/42/ES.
            
         
               (3)
            
            
               V metóde ISO 11890-2 sa uvádza, že ak reaktívne riedidlá nie sú súčasťou zloženia výrobku a ak zložka VOC predstavuje 15 hmotnostných % alebo viac, prijateľnú alternatívu predstavuje jednoduchšia a menej nákladná metóda ISO 11890-1. Preto by sa uvedená metóda mala povoliť v smernici 2004/42/ES, aby sa pre členské štáty a hospodárske subjekty, na ktoré sa vzťahuje uvedená smernica, znížili náklady na testovanie.
            
         
               (4)
            
            
               Smernica 2004/42/ES by sa preto mala zodpovedajúcim spôsobom zmeniť a doplniť.
            
         
               (5)
            
            
               Opatrenia ustanovené v tejto smernici sú v súlade so stanoviskom výboru uvedeného v článku 12 ods. 3 smernice 2004/42/ES,
            
         PRIJALA TÚTO SMERNICU:
   Článok 1
   Príloha III k smernici 2004/42/ES sa nahrádza prílohou k tejto smernici.
   Článok 2
   Transpozícia
   1.   Členské štáty prijmú a uverejnia najneskôr do 10. júna 2012 zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne oznámia Komisii znenie týchto ustanovení.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.
   
      V Bruseli 19. novembra 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 143, 30.4.2004, s. 87.
   
      PRÍLOHA
      
         
            „PRÍLOHA III
            
               METÓDY UVEDENÉ V ČLÁNKU 3 ODS. 1
            
            Povolená metóda pre výrobky s obsahom VOC pod 15 hmotnostných %, v ktorých nie sú prítomné reaktívne riedidlá
            
                        Parameter
                     
                     
                        Jednotka
                     
                     
                        Test
                     
                  
                        Metóda
                     
                     
                        Dátum uverejnenia
                     
                  
                        Obsah VOC
                     
                     
                        g/l
                     
                     
                        ISO 11890-2
                     
                     
                        2006
                     
                  Povolené metódy pre výrobky s obsahom VOC 15 hmotnostných % alebo viac, v ktorých nie sú prítomné reaktívne riedidlá
            
                        Parameter
                     
                     
                        Jednotka
                     
                     
                        Test
                     
                  
                        Metóda
                     
                     
                        Dátum uverejnenia
                     
                  
                        Obsah VOC
                     
                     
                        g/l
                     
                     
                        ISO 11890-1
                     
                     
                        2007
                     
                  
                        Obsah VOC
                     
                     
                        g/l
                     
                     
                        ISO 11890-2
                     
                     
                        2006
                     
                  Povolená metóda pre výrobky s obsahom VOC, v ktorých sú prítomné reaktívne riedidlá
            
                        Parameter
                     
                     
                        Jednotka
                     
                     
                        Test
                     
                  
                        Metóda
                     
                     
                        Dátum uverejnenia
                     
                  
                        Obsah VOC
                     
                     
                        g/l
                     
                     
                        ASTMD 2369
                     
                     
                        2003“